OpenAI

OpenAI היא מעבדת מחקר של בינה מלאכותית (AI) המורכבת מהתאגיד ללא מטרות רווח OpenAI LP וחברת האם שלה, OpenAI Inc. המעבדה שואפת לפתח בינה מלאכותית ידידותית במטרה להועיל לאנושות, לקדם ולפתח אותה.

החברה שואפת לשתף פעולה עם מוסדות וחוקרים אחרים על ידי פתיחת הפטנטים והמחקר לציבור הרחב. חלק מהמייסדים, בהם אילון מאסק, הסבירו כי הם מוּנעים מחשש מהסיכון הקיומי שבינה מלאכותית מביאה עימה.

==היסטוריה==
באוקטובר 2015 הכריז אילון מאסק יחד עם משקיעים נוספים על הקמת הארגון, בהשקעה של כמיליארד דולר.

באפריל 2016 פרסם הארגון בקוד פתוח פלטפורמה ללמידת חיזוק בשם "OpenAI Gym". בדצמבר 2016 פרסם הארגון את "Universe", פלטפורמה למדידה ואימון של בינה מלאכותית.

ב-11 באוגוסט 2017, בוט שנוצר על ידי הארגון ניצח שחקן מקצועי במשחק המחשב Dota 2. לאחר ההדגמה הסביר המנהל הטכני של החברה כי הבוט התאמן על ידי משחק נגד עצמו במשך שבועיים, וטען כי התוכנה הלומדת מהווה אבן דרך ביצירת מכונות המבצעות פעולות מורכבות "כמו בניתוח".

בפברואר 2018 התפטר מאסק מדירקטוריון החברה, לטענתו, בשל "ניגוד עניינים עתידי פוטנציאלי" עם פיתוח בינה מלאכותית של טסלה למכוניות בנהיגה עצמית. עם זאת, מאסק עדיין תורם לארגון.<ref name="musk_resigns"></ref>

בשנת 2019, הושקעו מיליארד דולר במיזם מטעם חברת מיקרוסופט.<ref name=":1"></ref>

במאי 2020 החברה הוציאה את GPT-3, מודל שפה אוטו-רגרסיבי חדש.

בינואר 2021 הוציאה את הגרסה הראשונה של DALL-E, מערכת בינה מלאכותית המסוגלת לייצר תמונות דמיוניות ודימויים ויזואליים אך ורק על בסיס טקסט שהוזן על ידי המשתמש.

בנובמבר 2022 הוציאה OpenAI לציבור הרחב גרסה מוקדמת של ChatGPT, צ'טבוט מבוסס בינה מלאכותית אשר ניתן לתקשר עימו בצורה של שיחה.

בנובמבר 2023 הודח מנכ"ל החברה סם אלטמן בידי הדירקטוריון ללא התראה מוקדמת בשיחת ועידה. מירה מוראטי, המנהלת הטכנולוגית, מונתה לתפקיד כמנכ"ל באופן זמני. לאחר חמישה ימים בוטלו הפיטורין, בשל איום של כמעט כל עובדי החברה להתפטר אם אלטמן לא יוחזר לתפקיד.

בפברואר 2024 הציגה החברה את Sora, מודל ליצירת סרטונים<ref></ref> על בסיס פקודות טקסט.<ref></ref>

במהלך פברואר 2024 השלימה Open AI גיוס הון לפי שווי של 80 מיליארד דולר – פי שלושה משוויה בשנה שלפני כן<ref></ref>. 

ביוני 2024 הודיע החברה כי הצליחה לזהות ולשבש חמישה מבצעי השפעה שהשתמשו במודלי הבינה המלאכותית הגנרטיבית (GenAI) שלה וניסו להשפיע על מהלכים פוליטיים במדינות שונות, וביניהם גם פעילות של חברה ישראלית בשם סטואיק (Stoic) שכוונה נגד קהלים בקנדה, ארצות הברית, ישראל, הודו וגאנה<ref></ref>. 

== מוצרים ==
החברה נוטה להתמקד בתחום למידת החיזוק – אלגוריתם למידת מכונה הלומד באמצעות אינטראקציה עם הסביבה שלו, ובאמצעות קבלת משוב בצורה של תגמול או עונש. החברה נחשבת למתחרה של חברת DeepMind. עם המוצרים שפיתחה החברה נמנים:

=== DALL-E ===

DALL-E הוא כלי המבוסס על רשת עצבית מלאכותית, היוצר תמונות מקוריות מתיאורים טקסטואליים. הכלי נחשף על ידי OpenAI בינואר 2021. באפריל 2022 הכריזה החברה על DALL-E 2, גרסה משופרת של המוצר, אשר לעומת קודמתה מסוגלת לייצר תמונות ריאליסטיות, מפורטות יותר ובעלות רזולוציה גבוהה יותר. ובאוקטובר 2023 יצא DALL-E 3, שהוטמעה לתוך ChatGPT (בגרסת התשלום) ולתוך Microsoft Bing בחינם.<ref></ref>

=== ChatGPT ===

מוצר זה, שהושק לציבור הרחב בנובמבר 2022, הוא כלי בינה מלאכותית המספק ממשק שיחה המאפשר למשתמש לשאול שאלות ולקבל תשובות בשפה טבעית ובמהירות. ChatGPT הושק בנובמבר 2022 והגיע למיליון משתמשים בתוך 5 ימים בלבד מיום ההשקה.

=== Search GPT ===

Search GPT הוא אב-טיפוס של כלי חיפוש חדשני מבוסס בינה מלאכותית, שפותח על ידי OpenAI. הכלי משלב את מודל השפה GPT עם יכולות חיפוש מתקדמות, במטרה לספק תוצאות חיפוש מותאמות ומדויקות יותר. בניגוד למנועי חיפוש מסורתיים כמו גוגל לדוגמה, Search GPT מסוגל להבין את כוונות המשתמש ולהציע תובנות על סמך הקשר השאילתא. במקום להציג רשימה של קישורים לאתרי אינטרנט, המנוע מציג תשובות ישירות ומידע רלוונטי מהתוכן שבאתרים אלו, בשלב ראשוני המנוע יהיה זמין ל-10,000 משתמשי בטא שנרשמו ברשימת המתנה.<ref></ref><ref></ref>

=== קודקס ===
OpenAI קודקס הוא צאצא של GPT-3, שבנוסף אומן על קוד שנלקח מ-54 מיליון מאגרי GitHub (שירות פופולרי המאפשר למפתחים לאחסן את הפרויקטים שלהם).<ref name="OAI-Codex"></ref> במהלך 2021 הכריזה החברה כי הכלי ישמש כמנוע השלמה אוטומטית של קוד במסגרת המוצר GitHub Copilot (המציע למתכנת הצעות להשלמת הקוד תוך כדי תכנות).<ref name="VB-Codex"></ref> לפי OpenAI, המודל מסוגל ליצור קוד תקין ביותר מתריסר שפות תכנות, ובצורה היעילה ביותר בשפת פייתון.<ref name="OAI-Codex" />

=== מיקרוסקופ ===
OpenAI מיקרוסקופ הוא כלי ויזואליזיציה המאפשר למשתמשים לחקור את פעולתם הפנימית של מודלים שונים בתחום למידת המכונה. זאת, באמצעות ממשק אינטראקטיבי המאפשר לבחון לאילו חלקים מהקלט שהתקבל על ידי המודל ניתן משקל רב יותר בעת ביצוע תחזיות. הכלי מאפשר לקבל תובנות שונות לגבי האופן בו המודל מקבל החלטות ולזהות הטיות פוטנציאליות במודל, ככל שהן קיימות.

=== Jukebox ===
Jukebox היא מערכת קוד פתוח ליצירת מוזיקה עם שירה, המבוססת על אלגוריתם שפותח ב-2020. המערכת מקבלת מהמשתמש ז'אנר, אמן וקטע קצר של מילים (ליריקה), ומוציאה דוגמאות של שירים. מגזין The Verge ציין כי האלגוריתם "מרשים מבחינה טכנולוגית, אך התוצאות נשמעות כמו גרסאות של שירים הנשמעים מוכרים". מגזין Business Insider הביע ביקורת חיובית יותר, וקבע כי "חלק מהשירים שנוצרו על ידי המערכת הם קליטים ולגיטימיים".

== מודל עסקי ==
OpenAI הוקמה תחילה כארגון ללא מטרות רווח.

עם זאת, לאחר מספר שנים, הוחלט בתחילת מאי 2019, להפוך את החברה ל"חברה בעלת רווח מוגבל", מודל ייחודי, המשלב בין הרצון המקורי להיות חברה למטרת מחקר "טהור", לבין הרצון למשוך משקיעים בכל זאת. המודל (בפישוט מסוים) מציע לכל משקיע, החזר ורווח עבור השקעתו, עד פי 100 מאשר סכום ההשקעה.

מכיוון שמכפלת רווח של 100 היא נדירה מאוד בעולם ההשקעות, והסיכוי שאכן משקיע יגיע ל"תקרה" זאת הוא נמוך מאוד, יש רבים בקהילה העסקית אשר קוראים להתייחס ל-OpenAI פשוט כחברה רגילה למטרות רווח. בהקשר זה, חוקרים מסוימים טענו שהמעבר של OpenAI למודל למטרות רווח אינו עולה בקנה אחד עם טענותיה כי מטרת החברה היא "דמוקרטיזציה" של בינה מלאכותית. במגזין Vice News פורסמה טענה לפיה "באופן כללי, מעולם לא הצלחנו לסמוך על משקיעי הון סיכון לשיפור האנושות".

=== מטרות המיזם ===
לטענת מייסדיה, הקמת OpenAI כמלכ"ר נעשתה בשל רצונם למקד את המחקר בתרומה חיובית לטווח ארוך לאנושות.<ref name="bbc-giants"></ref> לדברי המייסדים, קיים חשש לסיכון קיומי עקב התפתחות הבינה המלאכותית, ובדגש על בינה מלאכותית "כללית" (כזו המסוגלת לבצע מגוון רחב של משימות, להבדיל מלהיות מתוכננת או מאומנת במיוחד לביצוע משימה מסוימת).<ref name="csmonitor2"></ref> עם זאת, לטענתם, הנגשת הבינה המלאכותית לציבור הרחב ממתנת סיכון זה, להבדיל ממצב שבו יכולת הבינה המלאכותית נמצאת אצל גורמים פרטיים בודדים בלבד.<ref name="seattle-investors"></ref> הפילוסוף ניק בוסטרום הביע סקפטיות לגבי גישה זו, וטען כי: "אם יש לך כפתור שיכול לעשות דברים רעים לעולם, אתה לא רוצה לתת אותו לכולם".<ref name="wired_inside"></ref>

== קישורים חיצוניים ==

* 

* 
* 
* 
* ויקי אוסלנדר, [https://www.calcalist.co.il/calcalistech/article/skocrf0sa "OpenAI הציגה תוצר מרשים, אך מאחוריו מסתתר חור שחור של מידע"], באתר כלכליסט, 18 בפברואר 2024
* 
* אילנית שמיע, [https://www.haaretz.co.il/gallery/galleryfriday/artai/2024-02-29/ty-article-magazine/.highlight/0000018d-efcd-d7f4-a3dd-efcda9660000 מחולל הווידאו Sora ייקח את כל מה שידענו על בינה מלאכותית לשלב הבא], באתר הארץ, 29 בפברואר 2024

==הערות שוליים==

*
קטגוריה:עמותות
קטגוריה:מכוני מחקר אמריקאיים
קטגוריה:חברות בינה מלאכותית
קטגוריה:אילון מאסק
קטגוריה:חברות שהוקמו בשנות ה-2010